Viacha a Moscú con intinción de mirar treballo u un matrimonio convenient. En aquell periodo de dandaleyos y deudas contraitas con o chuego prencipia la guerra en Turquía (Guerra de Crimea) y o suyo chirmano Nikolái, tenient d'artillería, li empenta a ir con ell a lo Caucaso, en a val d'o Térek. Quan plega a la stanitsa, Tolstoy ye desilusionato y arrepentito d'o suyo viache. Poquetz días dimpués acompanya a o suyo chirmano que debeba escoltar un comboy de malautos dica a fortaleza de Stari-Yurt. Cruzan as fuents termals de Goriachevodsk an Tolstoy, con reduma, aprofeita ta prener unos banyos termals y an conoixe a la cosaca Márenka, amorío que reapareixe en a suya novela Os cosacos.